Andie MacDowellová

Andie MacDowellová, občianskym menom Rosalie Anderson "Andie" MacDowell (* 21. apríl 1958, Gaffney, Južná Karolína, USA) je americká herečka.

Život a kariéra
Vyrastala so štyrmi sestrami v malom provinčnom mestečku. Na strednej škole bola členkou divadelného krúžku, v dvadsiatich rokoch opustila vysokoškolské štúdium a začala pracovať ako modelka v New Yorku. Pred filmovou kamerou debutovala v roku 1984 rolou Jane Porterovej v dobrodružnej melodráme Tarzan (1984). Začala navštevovať herecké kurzy u Sanforda Meisnera a hneď nato sa úspešne presadila výborným výkonom v roli nešťastnej a osamelej manželky v podarenom psychologickom snímku Stevena Soderbergha Sex, lži a video (1989). Po tomto filme bola už obsadzovaná ako hviezda, väčšinou do rolí romanticky založených krehkých žien, postupne si však vyskúšala aj náročnejšie úlohy (napr. manželku pohrešovaného fotografa v dráme Harrisonove kvety). Za svoje celoživotné dielo bola poctená čestným Cézarom (1997). Od roku 1986 bola vydatá za módneho návrhára Paula Qualleyho, s ktorým má syna Justina a dcéru Rainey.

Filmografia

Iné projekty

Externé odkazy
 Andie MacDowell na CSFD 
 Profil na imdb.com

Filmové herečky USA
Televízne herečky USA
Modelky USA
Držitelia Čestného Césara
Držitelia ceny Independent Spirit Award
Osobnosti z Južnej Karolíny
Osobnosti USA anglického pôvodu
Osobnosti USA francúzskeho pôvodu
Osobnosti USA írskeho pôvodu
Osobnosti USA škótskeho pôvodu
Osobnosti USA waleského pôvodu